Torsdag nedlagde slagteriarbejderne arbejdet i frustration over de betingelser og den tidsplan de er blevet stillet udsigt, vedrørende flytningen af arbejdspladsen til Randers. Men et møde mellem Danish Crowns ledelse og tllidsmænd fra hele landet fredag eftermiddag er tilsyneladende nok til at lægge en dæmper på frustrationen. De 130 ansatte på slagteriet i Hadsund stemte i hvert fald for at fortsætte arbejdet her til morgen, efter at de fik forelagt resultatet af mødet med ledelsen i fredags, oplyser stedfortrædende tillidsmand, Bjarne Rasmussen til TV2/NORD.

Opsummering:
Et fagligt møde på Danish Crowns slagteri i Hadsund mandag morgen, resulterede i at folk gik i arbejde igen. Der har ellers været uro på slagteriet den seneste uges tid.